
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διόρθωση αποφάσεωντου Υπουργού Εθνικής Άμυνας 
με θέμα την Κύρωση των καταρτισθέντων Πινάκων 
Αγωνιστών Εθνικής Αντίστασης από τις Πρωτοβάθ¬ 


μιες Επιτροπές Κρίσεωςτων άρθρων 9 Π.Δ. 379/83, 

7 Ν. 2320/95 και 4 Ν. 2703/99. 1 

Πολιτογράφηση Ομογενών Αλλοδαπών ΜΠΕΖΑ - ΕΡ¬ 
ΡΙΚΟΥ - ΙΟΥΛΙΟΥ- ΣΑΟΥΛτου ΣΤΑΝΛΕΫ κ.λπ. 2 

Αλλαγή προσωνυμίας ιδιωτικού ΤΕΕ "ΠΑΛΗΝΟΣ". 3 

Τροποποίηση της Δ4/897/1986 απόφασης του Υπουρ¬ 
γού Εθνικής Παιδείας και Θρησκευμάτων. 4 

Αντικατάσταση της ΚΥΑ Υ5γ/οικ. 2496 / 30-7-2001 
(ΦΕΚ ΒΊ010/1-8-2001). 5 


ΑΠΟΦΑΣΕΙ Σ 

Αριθ. Φ.454.1/17/141167/26 Φεβ. 02/ΥΦΕΘΑ/ΕΠΥΕΘΑ/ 
ΔΕΠΑΘΑ/Τμ. Εθν. Αντ. (Διορθωτική Απόφαση) (1) 

Διόρθωση αποφάσεωντου Υπουργού Εθνικής Άμυνας με 
θέμα την Κύρωση των καταρτισθέντων Πινάκων Αγω¬ 
νιστών Εθνικής Αντίστασης από τις Πρωτοβάθμιες 
Επιτροπές Κρίσεως των άρθρων 9 Π.Δ. 379/83, 7 Ν. 
2320/95 και 4 Ν. 2703/99. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 12τουΝ. 1285/82 "Για την 
αναγνώριση της Εθνικής Αντίστασης του Ελληνικού Λαού 
εναντίον των στρατευμάτων κατοχής 1941-1944 (ΦΕΚ Α' 
115). 

β. Τις διατάξεις του Π.Δ. 379/83 "Επέκταση ευεργετη¬ 
μάτων Α.Ν. 971/1949 σε αγωνιστές της Εθνικής Αντίστα¬ 
σης και λοιπούς δικαιούχους" (ΦΕΚΑ' 136). 

γ. Τις διατάξεις του Ν. 2292/95 "Οργάνωση και Λειτουρ¬ 
γία Υπουργείου Εθνικής Άμυνας και έλεγχος των Ενό¬ 
πλων Δυνάμεων και άλλες Διατάξεις" (ΦΕΚ Α' 35). 

δ. Τις διατάξεις των άρθρων 6 και 7 του Ν. 2320/95 "Αύ¬ 
ξηση των συντάξεων του Δημοσίου κατά το έτος 1995, 


ρύθμιση συνταξιοδοτικών και ασφαλιστικών θεμάτων και 
επαναχορήγηση των συντάξεων αγωνιστών Εθνικής Αντί¬ 
στασης" (ΦΕΚΑ' 133). 

ε. Τις διατάξεις του άρθρου 4 του Ν. 2703/99 "Αναπρο¬ 
σαρμογή συντάξεων συνταξιούχων μελών Δ.Ε.Π. των 
Α.Ε.Ι., Ε.Π. των Τ.Ε.Ι., γιατρών Ε.Σ.Υ. και διπλωματικών 
υπαλλήλων, ρύθμιση συνταξιοδοτικών θεμάτων και άλλες 
διατάξεις" (ΦΕΚΑ'72). 

στ. Την υπ’ αριθ. 29492/2001 απόφαση Πρωθυπουργού 
και Υπουργού Εθνικής Άμυνας "Ανάθεση αρμοδιοτήτων 
Υπουργού Εθνικής Άμυνας στους Υφυπουργούς Εθνικής 
Άμυνας" (ΦΕΚ Β' 1483/31.10.2001). 

ζ. Το γεγονός ότιτυχόνπροκαλούμενη από τις διατάξεις 
της παρούσας Οικονομική επιβάρυνση έχει συνυπολογι- 
σθεί εις την συνολική τοιαύτη προκαλούμενη από τις δια¬ 
τάξεις των Ν. 2320/95 και 2703/99 και 

η. Την από 22 Φεβρουάριου 2002 εισήγηση της ΔΕΠΑ- 
ΘΑ/ΕΠΥΕΘΑ, αποφασίζουμε: 

1. Διορθώνουμε τις παρακάτω αποφάσεις του Υπουρ¬ 
γού Εθνικής Άμυνας με τις οποίες κυρώθηκαν πίνακες 
αναγνωρισθέντων Αγωνιστών Εθνικής Αντίστασης από 
τις επιτροπές των άρθρων 9, 11 του Π.Δ. 379/83, 7 του Ν. 
2320/95 και 4 του Ν. 2703/99, ως προς τα λανθασμένα 
στοιχεία που αφορούν τους παρακάτω αγωνιστές Εθνι¬ 
κής Αντίστασης, κατά Νομαρχιακή Αυτοδιοίκηση: 

Νομαρχιακή Αυτοδιοίκηση Ημαθίας 

1) Την Φ.454.1/82/221987/20 Νοε 1996 απόφαση (Πρά¬ 
ξη Νομαρχιακής Αυτοδιοίκησης Ημαθίας υπ' αριθ. 3/96) 
ως προς την εγγραφή στον αύξοντα αριθμό 87 και στη 
στήλη "Όνομα Πατρός". Το εσφαλμένο "Ευστάθιος" αντι¬ 
καθίσταται με το ορθό "Θεόδωρος". 

2) ΤηνΦ. 454.1/118/132752/6 Ιουλ2000 απόφαση (Πρά¬ 
ξη Νομαρχιακής Ημαθίας υπ' αριθ. 1/00) ως προς την εγ¬ 
γραφή στον αύξοντα αριθμό 13 και στη στήλη "Ονομα Πα¬ 
τρός". Το εσφαλμένο "Δανιέλ" αντικαθίσταται με το ορθό 
"Σάμουελ". 

Νομαρχιακή Αυτοδιοίκηση Κοζάνης 

1) Την Φ.454.1/167/123027/2 Δεκ 2000 απόφαση (Πρά¬ 
ξη Νομαρχιακής Αυτοδιοίκησης Κοζάνης υπ’ αριθ. 363/ 
00) ως προς την εγγραφή στον αύξοντα αριθμό 405. Το 
εσφαλμένο "Καρανικολόπουλος Εμμανουήλ" αντικαθί¬ 
σταται με το ορθό "Καρανικόπουλος Εμμανουήλ". 

2) Την Φ.454.1/6/124489/28 Φεβ 2001 απόφαση (Πράξη 

Νομαρχιακής Αυτοδιοίκησης Κοζάνης υπ’ αριθ. 367/00) 
ως προς την εγγραφή στον αύξοντα αριθμό 116. Το 
εσφαλμένο "Τζίντζιου Αναστασία του Παύλου 11 αντικαθί¬ 
σταται με το ορθό "Τζίντζιου Αναστασία του Αποστόλου 
και της Πανάγιως". 

Νομαρχιακή Αυτοδιοίκηση Ροδόπης-Έβρου, 

Νομαρχιακό Διαμέρισμα Ροδόπης 

Την Φ. 454.1/52/220443/27 Αυγ 1996 απόφαση (Πράξη 
Νομαρχιακού Διαμερίσματος Ροδόπης υπ’ αριθ. 7/90) ως 
προς την εγγραφή στον αύξοντα αριθμό 9 και στη στήλη 
"Όνομα Μητρός". Το εσφαλμένο "Δέσπω" αντικαθίσταται 
με το ορθό "Δημητρούλα". 

Νομαρχιακή Αυτοδιοίκηση Λαρίσης 

ΤηνΦ. 454.1/2/128270/5 Ιαν2000 απόφαση (Πράξη Νο¬ 
μαρχιακής Αυτοδιοίκησης Λαρίσης υπ’ αριθ. 62/97) ως 
προς την εγγραφή στον αύξοντα αριθμό 272. Το εσφαλ¬ 
μένο "Κατσικάς Απόστολος του Δημητρίου και της Αφε¬ 
ντιάς, γεννηθείς το έτος 1902 στη Σπηλιά Λαρίσης" αντι¬ 
καθίσταται με το ορθό "Κατσίκας Απόστολος του Δημη¬ 
τρίου και της Σταματίας, γεννηθείς το έτος 1927 στα 
Δελέρια Τυρνάβου Λαρίσης". 

Νομαρχιακή Αυτοδιοίκηση Δυτικής Αττικής 

Την Φ. 454.1/494/480382/14 Ιουν 1989 απόφαση (Πρά¬ 
ξη Νομαρχιακής Αυτοδιοίκησης Δυτικής Αττικής υπ’ 
αριθ. 182/89) ως προς την εγγραφή στον αύξοντα αριθμό 
15. Το εσφαλμένο "Καπόπουλος Θεοφάνης του Χριστό¬ 
φορου και της Γεωργίας, γεννηθείς το 1926 στους Κων¬ 
σταντίνους Μεσσηνίας" αντικαθίσταται με το ορθό "Κα¬ 
πόπουλος Χριστόφορος του Ηλία και της Αικατερίνης, 
γεννηθείς το 1906 στους Κωνσταντίνους Μεσσηνίας". 

Νομαρχιακή Αυτοδιοίκηση Λασιθίου 

1) Την Φ.454.1/95/131157/4 Μαι2000 απόφαση (Πράξη 
Νομαρχιακής Αυτοδιοίκησης Λασιθίου υπ’ αριθ. 1/99) ως 
προς την εγγραφή στον αύξοντα αριθμό 10. Το εσφαλμέ¬ 
νο "Δουτσέτης Γεώργιος" αντικαθίσταται με το ορθό 
"Λουτσέτης Γ εώργιος". 

2) ΤηνΦ. 454.1/173/123033/2Δεκ2000 απόφαση (Πρά¬ 
ξη Νομαρχιακής Αυτοδιοίκησης Λασιθίου υπ’ αριθ. 6/00) 
ως προς την εγγραφή στον αύξοντα αριθμό 9 και στη στή¬ 
λη "Έτος Γέννησης". Το εσφαλμένο "1923" αντικαθίσταται 
με το ορθό "1932". 

2. Κατά τα λοιπά οι παραπάνω αποφάσεις εξακολου¬ 
θούν να ισχύουν ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2002 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 
-♦- 

( 2 ) 

Πολιτογράφηση Ομογενών Αλλοδαπών ΜΠΕΖΑ - ΕΡΡΙ¬ 
ΚΟΥ - ΙΟΥΛΙΟΥ- ΣΑΟΥΛ του ΣΤΑΝΛΕΫ κ.λπ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚ. ΚΑΙ ΑΠΟΚΕΝΤΡΩΣΗΣ 

Με την Φ. 16077/31575/01/20.2.2002 απόφαση του 
Υφυπουργού Εσωτερικών, Δημ. Διοικ. & Αποκ/σης, έγινε 


δεκτή η από 27.5.1999 αίτηση πολιτογράφησης του ομο¬ 
γενούς αλλοδαπού ΜΠΕΖΑ - ΕΡΡΙΚΟΥ - ΙΟΥΛΙΟΥ- ΣΑ¬ 
ΟΥΛ του ΣΤΑΝΛΕΫ, για την απόκτηση της Ελληνικής Ιθα¬ 
γένειας. 

Μετην Φ.39001/34778/01/22.2.2002 απόφαση του Υφυ¬ 
πουργού Εσωτερικών, Δημ. Διοικ.& Αποκ/σης, έγινε δε¬ 
κτή η από 8.7.1998 αίτηση πολιτογράφησης του ομογε¬ 
νούς αλλοδαπού ΜΗΝΑΣΤΥΛΙΑΝΟΥτου ΠΑΝΑΓΙΩΤΗ, για 
την απόκτηση της Ελληνικής Ιθαγένειας. 

Με τις Φ.41304/28387/01/20.2.2002 ταυτάριθμες απο¬ 
φάσεις του Υφυπουργού Εσωτερικών, Δημ. Διοικ.& 
Αποκ/σης, έγιναν δεκτές οι από 30.9.1994 αιτήσεις πολι¬ 
τογράφησης των ομογενών αλλοδαπών α) ΦΑΙΤ ΦΑΙΚτου 
ΣΑΛΗ, & β) ΦΑΙΤ ΑΙΣΕτου ΣΑΛΗ, για την απόκτηση της Ελ¬ 
ληνικής Ιθαγένειας. 

Με την Φ. 42521/31386/01/22.2.2001 απόφαση του 
Υφυπουργού Εσωτερικών, Δημ. Διοικ. & Αποκ/σης, έγινε 
δεκτή η από 3.4.1996 αίτηση πολιτογράφησης της ομο¬ 
γενούς αλλοδαπής ΔΑΜΙΑΝ ΕΑ ΔΕΣΠΟΙΝΑΣ του Μ ΠΑΛΟ, 
για την απόκτηση της Ελληνικής Ιθαγένειας. 

Με την Φ. 71856/28000/01/11.2.2002 απόφαση του Υφυ¬ 
πουργού Εσωτερικών, Δημ. Διοικ. & Αποκ/σης, έγινε δεκτή 
η από 6.5.1999 αίτηση πολιτογράφησης του ομογενούς 
αλλοδαπού ΓΛΥΚΕΡΟΥ ΜΙΧΑΗΛ του ΠΡΟΚΟΠΙΟΥ, για 
την απόκτηση της Ελληνικής Ιθαγένειας. 

Με την Φ.87254/24819/01/22.2.2002 απόφαση του Υφυ¬ 
πουργού Εσωτερικών, Δημ. Διοικ. & Αποκ/σης, έγινε δε¬ 
κτή η από 7.7.2000 αίτηση πολιτογράφησης του ομογε¬ 
νούς αλλοδαπού ΚΑΡΙ ΜΙΚΑΕΛ ΑΝΤΟΝΙ του ΡΟΝΑΛΝΤ 
ΝΟΡΓΟΥΝΤ, για την απόκτηση της Ελληνικής Ιθαγένειας. 

Με την Φ. 88908/2831/21.2.2002 απόφαση του Υφυ¬ 
πουργού Εσωτερικών, Δημ. Διοικ. & Αποκ/σης, έγινε δε¬ 
κτή η από 14.9.2000 αίτηση πολιτογράφησης της ομογε¬ 
νούς αλλοδαπής ΓΚΙΝ ΜΑΡΙΑΣ του ΓΕΩΡΓΙΟΥ, για την 
απόκτηση της Ελληνικής Ιθαγένειας. 

Με την Φ. 95423/35165/01/20.2.2002 απόφαση του 
Υφυπουργού Εσωτερικών, Δημ. Διοικ. & Αποκ/σης, έγινε 
δεκτή η από 3.7.2001 αίτηση πολιτογράφησης της ομο¬ 
γενούς αλλοδαπής ΓΚΙΖΑΝ ΙΖΑΜΠΕΛ ΚΛΑΙΡ του 
ΦΡΑΝΣΟΥΑΛΟΥΙ, για την απόκτηση της Ελληνικής Ιθαγέ¬ 
νειας. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

Αριθ. Φ1/259/10168/Δ5 (3) 

Αλλαγή προσωνυμίας ιδιωτικού ΤΕΕ "ΓΑΛΗΝΟΣ". 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 8 του Β.Δ. 685/72 (Α' 196) 
όπως αντικαταστάθηκε με το άρθρο με το νόμο του Π.Δ. 
850/75 (Α' 273). 

2. Τις αριθμ. Φ 1/62/Δ5/8183/99 (Β' 1682) και Φ 1/204/ 
Δ5/7130/2001 (Β' 1109) υπουργικές αποφάσεις "χορήγη¬ 
ση άδειας ίδρυσης και λειτουργίας Ιδιωτικού ΤΕΕ στις 
Σοφία Πισσαλίδου - Κωστοπούλου και Σταυρούλα Πισ- 
σαλίδου". 

3. Την αριθμ. 1/17.1.2002 πράξη του ΠΥΣΔΕ της Α' 
Δ/νσης Δ. Ε. Ν. Θεσσαλονίκης. 

4. Την αριθμ. ΣΤ5/53/31.10.2001 απόφαση "Καθορι¬ 
σμός αρμοδιοτήτων των Υφυπουργών του Υπουργείου 
Εθνικής Παιδείας και Θρησκευμάτων" (Β' 1484), αποφα¬ 
σίζουμε: 

Εγκρίνουμε την αλλαγή χρήσης της προσωνυμίας του 
Ιδιωτικού ΤΕΕ Σοφία Πισσαλίδου - Κωστοπούλου και 
Σταυρούλα Πισσαλίδου από Ιδιωτικό ΤΕΕ "ΓΑΛΗΝΟΣ" σε 
Ιδιωτικό ΤΕΕ "ΠΙΣΣΑΛΙΔΟΥ". 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 27 Φεβρουάριου 2002 

Ο ΥΦΥΠΟΥΡΓΟΣ 

ΝΙΚΟΣ ΓΚΕΣΟΥΛΗΣ 
-♦- 

Αριθ. 12215/Δ4 (4) 

Τροποποίηση της Δ4/897/1986 απόφασης του Υπουργού 
Εθνικής Παιδείας και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 56 του Ν. 1566/85 (ΦΕΚ167 
τ.Α'). 

2. Την αριθμ. Δ4/897/1986 (ΦΕΚ949τ.Β') απόφαση του 
ΥΠΕΠΘ. 

3. Τις διατάξεις του άρθρου 6 παρ. 2 του Ν. 
2043/19.5.1992 (ΦΕΚ 79 τ.Α') Έποπτεία και Διοίκηση της 
Πρωτοβάθμιας και Δευτεροβάθμιας Εκπαίδευσης και άλ¬ 
λες διατάξεις". 

4. Την αριθμ. ΣΤ5/53/31.10.2001 (ΦΕΚ 1484 τ.Β') από¬ 
φαση του Πρωθυπουργού και του Υπουργού Εθνικής Παι¬ 
δείας και Θρησκευμάτων "Καθορισμός αρμοδιοτήτων 
των Υφυπουργών του Υπουργείου Εθνικής Παιδείας και 
Θρησκευμάτων". 

5. Το αριθμ. 400/4.2.2002 έγγραφο ΡΑΧ της Δ/νσης 
Α/θμιας Εκπ/σης Ν. Πιερίας. 

6. Το γεγονός ότι από τις διατάξεις της απόφασης αυ¬ 
τής δεν προκύπτει δαπάνη σε βάρος του κρατικού προϋ¬ 
πολογισμού, αποφασίζουμε: 

Τροποποιούμε την αριθμ. Δ4/897/1986 απόφαση του 
Υπουργού Εθνικής Παιδείας και Θρησκευμάτων "Καθορι¬ 
σμός αρμοδιοτήτων των Δ/νσεων και Γραφείων Α/θμιας 
Εκπ/σης", ως εξής: 

α) Τα Δημοτικά Σχολεία και Νηπιαγωγεία Ανδρομάχης, 
Γανόχωρας, Νέου Κεραμιδιού, Σβορώνου καιΧράνης και 
τα Νηπιαγωγεία Αρωνά, Άνω Αγ. Ιωάννη και Νεοκαισάρει- 
αςτου Δήμου Κατερίνης. 

β) ΤαΔημοτικά Σχολεία και Νηπιαγωγεία Αγ. Δημητρίου 
Καρυών, Κάτω Μηλιάς, Λόφου Μεσαίας Μηλιάς, Μοσχο¬ 
χωρίου, Ράχης και Φωτεινών και του Νηπ/γείου Καταλω- 
νίωντου Δήμου Πέτρας. 

γ) Τα Δημοτικά Σχολεία και Νηπιαγωγεία Αγ. Σπυρίδω¬ 
να, Βρόντους, Δίου, Καρίτσας, Κονταριώτισσας και Νέας 
Εφέσου του Δήμου Δίου. 

δ) ΤαΔημοτικά Σχολεία και Νηπιαγωγεία Βρίας, Ελατο¬ 
χωρίου και Ρητίνης του Δήμου Πιερίων. 

ε) ΤαΔημοτικά Σχολεία και Νηπιαγωγεία Ελάφου, Εξο¬ 


χής, Καταλωνίων, Λαγόραχης, Μελιαδίου, Μοσχοποτά- 
μου, Παλαιού Κεραμιδιού, Τόξου καιΤριλόφουτου Δήμου 
Ελαφίνας. 

στ) Τα Δημοτικά Σχολεία και Νηπιαγωγεία Καλλιθέας, 
Παραλίας και Περίστασης του Δήμου Παραλίας. 

ζ) Τα Δημοτικά Σχολεία και Νηπιαγωγεία Ιο Λεπτοκα- 
ρυάς, 2ο Λεπτοκαρυάς, Νέων Πόρων, Παντελεήμονα, 
Πλαταμώνα και Σκοτίνας του Δήμου Ανατολικού Ολύ- 
μπου. 

η) Τα Δημοτικά Σχολεία και Νηπιαγωγεία Ιο Λιτόχω¬ 
ρου, 2ο Λιτόχωρου και 3ο Λιτόχωρου του Δήμου Λιτο- 
χώρου. 

θ) Το Δημοτικό σχολείο και Νηπιαγωγείο Κορινού του 
Δήμου Κορινού. 

Όλα τα ανωτέρω Δημοτικά Σχολεία και Νηπιαγω¬ 
γεία, υπάγονται στην αρμοδιότητα του 2ου Γ ραφείου 
της Διεύθυνσης Πρωτοβάθμιας Εκπαίδευσης Ν. Πιε¬ 
ρίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2002 

Ο ΥΦΥΠΟΥΡΓΟΣ 

ΝΙΚ. ΓΚΕΣΟΥΛΗΣ 
-♦- 

Αριθ. Υ5γ/Γ.Π.οικ. 22284 (5) 

Αντικατάσταση της ΚΥΑ Υ5γ/οικ. 2496 / 30-7-2001 (ΦΕΚ 
ΒΊ010/1-8-2001) 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 11 του Ν. 2880/2001 (ΦΕΚ 
Α’ 9/30-1-2001), «περί των κριτηρίων και της διαδικασίας 
πρόσληψης του Προσωπικού του Οργανισμού κατά των 
Ναρκωτικών (Ο.ΚΑ.ΝΑ.), του Ψυχιατρικού Νοσοκομείου 
Αττικής και του Ψυχιατρικού Νοσοκομείου Θεσσαλονί¬ 
κης». 

2. Τις διατάξειςτου άρθρου 17παρ. 4του Ν. 2335/1995 
(ΦΕΚΑ’ 185/6-9-1995) και του άρθρου 21 παρ. 3 του Ν. 
2446/1996 (ΦΕΚΑ’ 276/19-12-1996). 

3. Το Ν. 2161/1993 (ΦΕΚΑ’ 119/26-7-1993) «Τροποποί¬ 
ηση και συμπλήρωση των διατάξεων του Ν. 1729/1987, 
καταπολέμηση της διάδοσης των ναρκωτικών, την προ¬ 
στασία των νέων και άλλες διατάξεις». 

4. Τις διατάξειςτου άρθρου 4παρ. 6του Ν. 2207/1994 
(ΦΕΚΑ’ 65/25-4-1994). 

5. Το Π.Δ. 95/2000 «Οργανισμός του Υπουργείου Υγεί¬ 
ας και Πρόνοιας» (ΦΕΚΑ’ 76/10-3-2000). 

6. Την υπ’αριθμ. 6459/31-10-2001 (ΦΕΚΒ’ 1480/31-10- 
2001) Απόφαση για ανάθεση αρμοδιοτήτων στους Υφυ¬ 
πουργούς Υγείας και Πρόνοιας Έκτορα Νασιώκα, Ελπίδα 
Τσουρή καιΔημήτρη Θάνο. 

7. Την υπ’ αριθμ. ΔΙΔΚ / Φ1 / 2 / 22875 (ΦΕΚ ΒΊ 480 / 31 - 
10-2001) Απόφαση για ανάθεση αρμοδιοτήτων στους 
Υφυπουργούς Εσωτερικών, Δημόσιας Διοίκησης καιΑπο- 
κέντρωσης Σταύρο Μπένο και Λάμπρο Παπαδήμα. 

8. Την απόφασή μας με αριθμό Υ5γ / οικ. 2496 / 30-7- 
2001 (ΦΕΚΒ’ 1010/1-8-2001). 

9. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του τακτικού προ¬ 
ϋπολογισμού, αποφασίζουμε: 

Αντικαθιστούμε την απόφασή μας με αριθμό Υ5γ / 
οικ.2496 / 30-7-2001 (ΦΕΚ Β’ 1010 / 1-8-2001), ως ακο¬ 
λούθως: 

«Καθορίζουμετη διαδικασία εφαρμογήςτου άρθρου 11 
του Ν. 2880/2001 (ΦΕΚΑ' 9 / 30-1-2001) ως εξής: 

Το προσωπικό του Οργανισμού κατά των Ναρκωτικών 
(Ο. ΚΑ. ΝΑ.) και το προσωπικό των προγραμμάτων απε¬ 
ξάρτησης από τα ναρκωτικά και το αλκοόλ του Ψυχιατρι¬ 
κού Νοσοκομείου Αττικής και του Ψυχιατρικού Νοσοκο¬ 
μείου Θεσσαλονίκης προσλαμβάνεται με σύμβαση εργα¬ 
σίας αορίστου χρόνου, μετά από δημοσίευση σχετικής 
προκήρυξης, όπως ορίζεται παρακάτω. Προκειμένου να 
ενθαρρυνθεί η επαγγελματική επανένταξη αυτών, πρό¬ 
σωπα, τα οποία έκαναν χρήση ναρκωτικών και εκουσίως 
προσήλθαν για θεραπευτική αγωγή, μετά την ολοκλήρω¬ 
ση του θεραπευτικού προγράμματος, είναι δυνατό να 
προσλαμβάνονται στον Ο.ΚΑ.ΝΑ., σύμφωνα με τη διαδι¬ 
κασία της παρούσης, με σύμβαση εργασίας αορίστου 
χρόνου με δοκιμαστική υπηρεσία διάρκειας τουλάχιστον 
δύο ετών. Μετά το πέρας της δοκιμαστικής περιόδου, σε 
περίπτωση αρνητικής απόφασης του Δ.Σ. (ύστερα από ει¬ 
σήγηση του Γενικού Διευθυντή), λύεται η σύμβαση εργα¬ 
σίας τους. 

Α. ΔΙΑΔΙΚΑΣΙΑ ΠΡΟΣΛΗΨΗΣ 

1. Το προσωπικό που προσλαμβάνεται στον Ο.ΚΑ.ΝΑ. 
και το προσωπικό που προσλαμβάνεται για τα προγράμ¬ 
ματα απεξάρτησης από τα ναρκωτικά και το αλκοόλ του 
Ψυχιατρικού Νοσοκομείου Αττικής και του Ψυχιατρικού 
Νοσοκομείου Θεσσαλονίκης, πρέπει να έχει συμπληρώ- 
σειτο 21 ο έτος της ηλικίας του, να μην έχει υπερβείτο 45ο 
(και, προκειμένου για το επιστημονικό προσωπικό, το 
55ο) και να μην έχει κώλυμα κατά το άρθρο 8 του Υ.Κ. (Ν. 
2683/1999), με επιφύλαξη των ειδικών διατάξεων του άρ¬ 
θρου 4 παρ. 6 του Ν. 2207/1994 για τις θέσεις βοηθητικού 
ή ανειδίκευτου προσωπικού. Ειδικά για τον Ο.ΚΑ.ΝΑ., και 
σε ό,τι αφορά πρώην χρήστες εξαρτησιογόνων ουσιών, η 
άρση του ανωτέρω κωλύματος ισχύει για το σύνολο των 
θέσεων. Δεν προσλαμβάνονται όσοι δεν έχουν εκπληρώ¬ 
σει τις στρατιωτικές τους υποχρεώσεις ή δεν έχουν απαλ¬ 
λαγεί νόμιμα από αυτές, κατ’ αναλογία με το άρθρο 5 του 
Ν. 2683/1999. 

2. Προσόντα. Για τα τυπικά προσόντα των υποψηφίων 
όλων των κατηγοριών εφαρμόζονται αναλογικά οι διατά¬ 
ξεις του Π.Δ. 50/2001 (ΦΕΚΑ’ 39/5-3-2001), όπως ισχύει 
κάθε φορά. Ως πρόσθετα προσόντα συνεκτιμώνται η γνώ¬ 
ση μίας τουλάχιστον ξένης γλώσσας, η γνώση χρήσης 
Η/Υ, καθώς και τυχόν προϋπηρεσία σε συναφές αντικεί¬ 
μενο, σχετικό με την προκηρυσσόμενη θέση. Με απόφα¬ 
ση του Δ.Σ. του φορέα, και ύστερα από έγκριση του 
Υπουργείου Υγείας και Προνοίας, είναι δυνατό νατίθενται 
ειδικότερα προσόντα για την πλήρωση συγκεκριμένης 
θέσης. 

Ειδικά για το επιστημονικό προσωπικό, λαμβάνοντας 
υπόψη την ειδική φύση της εργασίας στο χώρο των εξαρ¬ 
τήσεων και προκειμένου να εξασφαλισθεί η ποιότητα των 
παρεχόμενων υπηρεσιών στα θεραπευόμενα μέλη, τα 
απαιτούμενα προσόντα κάθε συγκεκριμένης θέσης που 
προκηρύσσεται ορίζονται κάθε φορά από το Δ.Σ. ή το 
Συμβούλιο Διοίκησης του φορέα ανάλογα με το είδος των 
εργασιών και τις ειδικότητες, μετά από σχετική, τεκμη¬ 


ριωμένη εισήγηση προς αυτό του Επιστημονικού Υπευ¬ 
θύνου του αντιστοίχου προγράμματος. 

3. Προκήρυξη. Για την πρόσληψη του προσωπικού, οι 
φορείς δημοσιεύουν προκήρυξη στην οποία αναφέρο- 
νται υποχρεωτικά: 

1. Ο αριθμός κατά ειδικότητα προσωπικού. 

2. Τα απαιτούμενα τυπικά προσόντα. 

3. Το όριο ηλικίας καιταπροβλεπόμενα από την παρού¬ 
σα απόφαση κωλύματα πρόσληψης. 

4. Η υπηρεσία στην οποία θα υποβληθούν οι αιτήσεις 
των ενδιαφερομένων και η προθεσμία υποβολής των αι¬ 
τήσεων. 

5. Τυχόν προηγούμενη εμπειρία, όπου απαιτείται. 

6. (Προκειμένου περί επιστημονικού προσωπικού) Τυ¬ 
χόν εξειδικευμένα προσόντα, όπου απαιτείται. 

Η αίτηση των υποψηφίων συνοδεύεται από βιογραφικό 
σημείωμα και από τα αντίστοιχα δικαιολογητικά, τα οποία 
αποδεικνύουντα αναφερόμενα από αυτούς προσόντα. 

Περίληψη της προκήρυξης δημοσιεύεται υποχρεωτικά 
σε δύο (2) τουλάχιστον ημερήσιες εφημερίδες πανελλή¬ 
νιας κυκλοφορίας επί δύο συνεχείς ημέρες και αναρτάται 
στο κατάστημα του οικείου φορέα. Όταν η προκηρυσσό¬ 
μενη θέση βρίσκεται εκτός Αθηνών, η προκήρυξη δημο¬ 
σιεύεται κατά τον ίδιο τρόπο και σε μία τοπική εφημερίδα. 

Η προθεσμία υποβολής αιτήσεων πρόσληψης δεν μπο¬ 
ρεί να είναι μεγαλύτερη του ενός μηνάς και μικρότερη των 
είκοσι (20) ημερών από της επομένης της δημοσίευσης 
της περίληψης της προκήρυξης. 

4. Επιτροπή Επιλογής. Η Επιτροπή Επιλογής είναι πε¬ 
νταμελής και επικουρείται στο έργο της από τριμελή 
Γραμματεία, αποτελούμενη από υπαλλήλους του φορέα. 
Συγκροτείται για τον μεν Ο.ΚΑ.ΝΑ. με απόφαση του Δ.Σ. 
του, για τα δε προγράμματα απεξάρτησης από τα ναρκω¬ 
τικά και το αλκοόλ του Ψ.Ν.Α. καιΨ.Ν.Θ. με απόφαση του 
Δ.Σ. του αντιστοίχου ΠΕ.Σ.Υ., κατόπιν εισήγησης του Συμ¬ 
βουλίου Διοίκησης του αντίστοιχου Ψυχιατρικού Νοσο¬ 
κομείου. Με την απόφαση αυτή ορίζεται ο Πρόεδρος και 
τα μέλη της Επιτροπής Επιλογής αυτής με τους αναπλη¬ 
ρωτές τους, ως ακολούθως: 

α. Για τις θέσεις του Διοικητικού και λοιπού Προσωπι¬ 
κού, η Επιτροπή Επιλογής αποτελείται από το Διευθυντή 
τηςΔ/νσης Προσωπικού Νομικών Προσώπων του Υπουρ¬ 
γείου Υγείας και Πρόνοιας, έναν ψυχολόγο που ορίζεται 
από τον Υπουργό Υγείας και Πρόνοιας, καθώς και, για τον 
μεν Ο.ΚΑ.ΝΑ., από τον Γενικό Διευθυντή, το Διευθυντή 
της αντίστοιχης Διεύθυνσης στην οποία θα ενταχθεί ο 
υποψήφιος και ένα μέλος του Δ.Σ. που υποδεικνύεται από 
αυτό, για τα δε προγράμματα απεξάρτησης από τα ναρ¬ 
κωτικά και το αλκοόλ του Ψυχιατρικού Νοσοκομείου Ατ¬ 
τικής και του Ψυχιατρικού Νοσοκομείου Θεσσαλονίκης, 
από τον Διευθυντή του προγράμματος, το Διευθυντή Δι¬ 
οικητικού του Φορέα και ένα μέλος του Συμβουλίου Διοί¬ 
κησης αυτού. 

Όταν στον φορέα δεν έχει πληρωθεί η θέση του Γ ενικού 
Διευθυντή ή του Διευθυντή της αντίστοιχης Διεύθυνσης, 
την προβλεπόμενη στην επιτροπή θέση καταλαμβάνει 
ένα μέλος του Δ.Σ. του φορέα, που υποδεικνύεται από αυ¬ 
τό. 

β. Γιατις θέσεις του Επιστημονικού Προσωπικού (όπως 
αυτό ορίζεται εκάστοτε από το Δ.Σ. του φορέα ή τον Ορ¬ 
γανισμό αυτού), η Επιτροπή Επιλογής αποτελείται από 
ένα μέλος του Δ.Σ. ή του Συμβουλίου Διοίκησης, που υπο¬ 
δεικνύεται από αυτό, τον Δ/ντή της αντίστοιχης Δ/νσης 
του Οργανισμού (όπου υπάρχει) ή τον Δ/ντή Ιατρικής 

Υπηρεσίας για τα σχετικά προγράμματα του Ψ.Ν.Α. και 
Ψ. Ν. Θ., τον επιστημονικό υπεύθυνο του προγράμματος ή 
τμήματος, καθώς και δύο επιστήμονες αναγνωρισμένου 
κύρους (έκτων οποίων ο ένας δραστηριοποιείται στο ευ¬ 
ρύτερο επιστημονικό πεδίο της θέσης που προκηρύσσε¬ 
ται και ο έτερος είναι ψυχολόγος), οι οποίοι ορίζονται από 
τον Υπουργό Υγείας και Πρόνοιας. 

5. Εν όψει της επιλογής των υποψηφίων, η Γραμματεία 
της Επιτροπής Επιλογής προβαίνει στη συγκέντρωση και 
τον έλεγχο των απαιτουμένων δικαιολογητικών αυτών, 
καταρτίζοντας πίνακα των υποψηφίων που υποβάλλουν 
αιτήσεις εκπρόθεσμες ή που δεν πληρούν τα προσόντα 
της προκήρυξης καθώς και πίνακα αυτών που πληρούν 
τις σχετικές προϋποθέσεις, τους οποίους και διαβιβάζει 
στην Επιτροπή Επιλογής. Η Επιτροπή Επιλογής αποφασί¬ 
ζει για την οριστικοποίηση των πινάκων αποκλεισθέντων 
και εκείνων που συνεχίζουν στη διαδικασία επιλογής. Οι 
πίνακες αυτοί αναρτώνται στην κεντρική υπηρεσία του 
φορέα και, εάν η θέση προορίζεται για αποκεντρωμένη 
υπηρεσία, και στο οικείο κατάστημα. 

Η Επιτροπή Επιλογής δύναται να καλεί τους υποψηφί¬ 
ους σε προφορική συνέντευξη, και μετά από εκτίμηση των 
τυπικών και ουσιαστικών προσόντων αυτών, καταρτίζει 
πίνακα κατάταξής τους κατά αξιολογική σειρά και τον 
υποβάλλει μαζί με το σχετικό πρακτικό στο Δ.Σ. ή το Συμ¬ 
βούλιο Διοίκησης του φορέα για δημοσιοποίηση. Ο πίνα¬ 
κας κατάταξης αναρτάται στην κεντρική υπηρεσία και, 
προκειμένου για αποκεντρωμένη προκηρυγμένη θέση, 
και στο τοπικό κατάστημα του φορέα. 

6. Ενστάσεις. Οι υποψήφιοι έχουν δικαίωμα ένστασης 
κατά του πίνακα κατάταξης μέσα σε προθεσμία δεκαπέ¬ 
ντε (15) ημερών από της επομένης της ανάρτησής του. Οι 
ενστάσεις εξετάζονται από το Δ.Σ. ή το Συμβούλιο Διοί¬ 
κησης, το οποίο αποφαίνεται με αιτιολογημένη απόφασή 
του. Κατά την εξέταση της ένστασης παρίσταται ο Πρόε¬ 
δρος της Επιτροπής Επιλογής. Το Δ.Σ. αποφαίνεται επί 
των ενστάσεων στην αμέσως επόμενη από τη λήξη της 
προθεσμίας υποβολής ενστάσεων συνεδρίασή του. 

Μετά την εξέταση των ενστάσεων, η Επιτροπή Επιλο¬ 
γής οριστικοποιεί τον πίνακα κατάταξης και τα αρμόδια 
όργανα του φορέα καλούν, μέσα σε προθεσμία δεκαπέ¬ 
ντε (15) ημερών, τον υποψήφιο που θα καταλάβει τη θέση 
να υπογράψει εντός ευλόγου χρόνου τη σχετική σύμβα¬ 
ση. Σε περίπτωση αρνήσεως αποδοχής της προσλήψεως 
από τον επιλεγέντα, τη θέση του καταλαμβάνει ο αμέσως 
επόμενος σύμφωνα με τον πίνακα κατάταξης. 

Ο ως άνω καταρτιζόμενος πίνακας, κατά ειδικότητα, 
ισχύει για ένα έτος από της καταρτίσεώς του και μόνο για 
το φορέα για τον οποίο καταρτίσθηκε, η δεπρόσληψη διε- 
νεργείται σύμφωνα με τη σειρά κατάταξης του πίνακα. Σε 
περίπτωση αποχώρησης προσληφθέντος, αυτός αντικα¬ 
θίσταται από τον επόμενο εγγεγραμμένο στον ως άνω πί¬ 
νακα της οικείας ειδικότητος κατά την σειρά εγγραφής σε 
αυτόν. 

Β. ΑΞΙΟΛΟΓΗΣΗ ΠΡΟΣΩΠΙΚΟΥ 

1. Διαρκής αξιολόγηση. Η διαρκής αξιολόγηση του προ¬ 
σωπικού γίνεται κατ’ αρχήν σε ετήσια βάση από τον ιε¬ 
ραρχικά προϊστάμενο, στον οποίο αναφέρεται ο εργαζό¬ 
μενος και από το Διευθυντή της αντίστοιχης Δ/νσης του 
Ο.ΚΑ.ΝΑ. ή το Δ/ντή Ιατρικής Υπηρεσίας του Ψ.Ν.Α. και 
Ψ.Ν.Θ. για τα αντίστοιχα προγράμματα αυτών, σύμφωνα 
και μετά οριζόμενα στο Π.Δ. 318/1992. 

2. Αξιολόγηση από Επιτροπή. Κάθε δύο (2) χρόνια, όλοι 


οι υπάλληλοι των φορέων του άρθρου 10 του Ν. 
2880/2001 υπόκεινται σε αξιολόγηση από ειδική επιτρο¬ 
πή, σύμφωνα με τα οριζόμενα παρακάτω. 

α. Η αξιολόγηση του διοικητικού και λοιπού προσωπι¬ 
κού διενεργείται, με βάση το σύστημα αξιολόγησης που 
έχει υιοθετήσει ο φορέας, από Επιτροπή Αξιολόγησης 
που συγκροτείται, για τον μεν Ο.ΚΑ.ΝΑ. από το Γενικό Δι¬ 
ευθυντή του, το Διευθυντή της αντίστοιχης Διεύθυνσης 
στην οποία ανήκει η θέση και ένα μέλος του Δ.Σ. των ερ¬ 
γαζομένων, που ορίζεται από αυτό, για τα δε προγράμμα¬ 
τα απεξάρτησης από τα ναρκωτικά και το αλκοόλ του 
Ψ.Ν.Α. και Ψ.Ν.Θ., από τον Δ/ντή της Ιατρικής Υπηρεσίας, 
το Διοικητικό Δ/ντή του φορέα και ένα μέλος του Δ.Σ. των 
εργαζομένων, που ορίζεται από αυτό. 

β. Η αξιολόγηση του επιστημονικού προσωπικού γίνεται 
με βάση το σύστημα αξιολόγησης που έχει υιοθετήσει ο 
φορέας. Κάθε φορέας καθορίζει με απόφαση του Δ.Σ του 
τη μεθοδολογία και τους δείκτες της διαρκούς αξιολόγη¬ 
σης του επιστημονικού έργου και των αποτελεσμάτων 
των δράσεων των μονάδων και των προγραμμάτων απε¬ 
ξάρτησης από τα ναρκωτικά και το αλκοόλ. 

Για το επιστημονικό προσωπικό που υπηρετεί στο Ψυ¬ 
χιατρικό Νοσοκομείο Αττικής και στο Ψυχιατρικό Νοσο¬ 
κομείο Θεσσαλονίκης και απασχολείται στα προγράμμα¬ 
τα απεξάρτησης από τα ναρκωτικά και το αλκοόλ, η αξιο¬ 
λόγηση γίνεται από Επιτροπή Αξιολόγησης, η οποία 
συγκροτείται με απόφαση του Δ.Σ. του αντιστοίχου 
ΠΕ.Σ.Υ., κατόπιν εισήγησης του Συμβουλίου Διοίκησης 
του αντίστοιχου Ψυχιατρικού Νοσοκομείου, και αποτε- 
λείται από: 

Τον Πρόεδροτου Συμβουλίου Διοίκησηςτου φορέα, ως 
Πρόεδρο 

Τον Πρόεδρο του Επιστημονικού Συμβουλίου του φο¬ 
ρέα 

Τον Επιστημονικό υπεύθυνο του προγράμματος 

Τον Δ/ντή της Ιατρικής Υπηρεσίας και 

Τον Πρόεδρο του σωματείου εργαζομένων, με τους 
αναπληρωτές αυτών. 

Ειδικά για τον Ο.ΚΑ.ΝΑ., η πενταμελής επιτροπή αξιο¬ 
λόγησης, η οποία συγκροτείται με απόφαση του Δ.Σ. του 
Ο.ΚΑ.ΝΑ, απαρτίζεται από: 

Τον Διευθυντή της Αντίστοιχης Διεύθυνσης, ως Πρόε¬ 
δρο 

Τον Επιστημονικό υπεύθυνο του Προγράμματος ή Τμή- 
ματος του Φορέα 

Ένα Μέλος του Δ.Σ., που ορίζεται από αυτό 

Έναν ειδικό επιστήμονα, εξειδίκευσης αντίστοιχης με 
αυτήν του αξιολογουμένου, ο οποίος ορίζεται από το 
Υπουργείο Υγείας και Πρόνοιας και 

Τον Πρόεδρο του σωματείου εργαζομένων, με τους 
αναπληρωτές αυτών. 

Ο Επιστημονικός Υπεύθυνος του Προγράμματος ή Τμή¬ 
ματος αξιολογείται από τριμελή επιτροπή, η οποία απο- 
τελείται, για τον μεν Ο.ΚΑ.ΝΑ. από τον Πρόεδρο ή Αντι¬ 
πρόεδρο του Φορέα και ένα μέλος του Δ.Σ. (οι οποίοι ορί¬ 
ζονται με απόφαση του Δ.Σ.) καθώς και έναν ειδικό 
επιστήμονα, εξειδίκευσης αντίστοιχης με αυτήν του αξιο- 
λογουμένου, ο οποίος ορίζεται από το Υπουργείο Υγείας 
και Πρόνοιας, με τους αναπληρωτές αυτών, για τα δε 
προγράμματα απεξάρτησης από τα ναρκωτικά και το αλ¬ 
κοόλ του ΨΝΑ καιΨΝΘ, από το Διοικητή του Φορέα, ένα 
μέλος του Συμβουλίου Διοίκησης αυτού και έναν ειδικό 
επιστήμονα, εξειδίκευσης αντίστοιχης με αυτήν του άξιο- 

λογουμένου, ο οποίος ορίζεται από το Υπουργείο Υγείας 
και Πρόνοιας, με τους αναπληρωτές αυτών. 

3. Κριτήρια αξιολόγησης 

α. Γενικά κριτήρια. Πέραντωνπροβλεπομένωνστο Π.Δ. 
318/1992 (όπως αυτό ισχύει κάθε φορά), στα βασικά κρι¬ 
τήρια αξιολόγησης που ισχύουν για το σύνολο του προ¬ 
σωπικού περιλαμβάνονται η συνέπεια προς τους κανόνες 
του Φορέα και την εκτέλεση των καθηκόντων που του 
ανατίθενται για την εξυπηρέτηση του σκοπού της μονά¬ 
δας, η απόδοση στον τομέα ευθύνης με επίτευξη συγκε¬ 
κριμένων στόχων, η ποιότητα της εργασίας, η προθυμία 
στην εκτέλεση των καθηκόντων και στην ανάληψη ευθυ¬ 
νών και η ικανότητα επικοινωνίας και συνεργασίας. 

Ειδικότερα για τις θέσεις στελεχών, υπευθύνων και δι¬ 
ευθυντών αξιολογούνται επιπροσθέτως η διοικητική και 
οργανωτική ικανότητα, η δημιουργικότητα, η προώθηση 
των στόχων του Φορέα και της γενικότερης ανάπτυξης 
του ανθρώπινου δυναμικού που έχουν στον τομέα ευθύ¬ 
νης τους. 

Με απόφαση του Δ.Σ. του φορέα που υποβάλλεται προς 
έγκριση στο Υπουργείο Υγείας και Πρόνοιας, είναι δυνα¬ 
τό να ορισθούν ειδικότερα κριτήρια αξιολόγησης και να 
υιοθετηθούν συγκεκριμένοι στόχοι, βάσει των οποίων θα 
κριθεί η απόδοση του προσωπικού. 

β. Ειδικά κριτήρια για το Επιστημονικό Προσωπικό 

Το επιστημονικό προσωπικό αξιολογείται επιπροσθέτως: 

α) ως προς την επάρκεια της προσωπικότητάς του σε 
όλα τα επίπεδα, αναφορικά με τα ειδικότερα καθήκοντα 
που αναλαμβάνει στα πλαίσια του προγράμματος, και ως 
προς την ικανότητα ανάληψης θεραπευτικού ρόλου, στη 
βάση των αρχών της επιστήμης, της ηθικής και της δεο¬ 
ντολογίας 

β) ως προς την επάρκεια των ειδικών γνώσεων, που 
αποδεικνύονται από τις σχετικές σπουδές στην Ελλάδα ή 


το εξωτερικό και της εμπειρίας του στο χώρο των εξαρ¬ 
τήσεων. Προσμετρώνταιη απόκτηση επιπλέον γνώσεων, 
οι δημοσιεύσεις σε έγκυρα επιστημονικά περιοδικά, η 
συμμετοχή σε ερευνητικά προγράμματα καθώς και η εν 
γένει εθνική, ευρωπαϊκή και διεθνής επιστημονική δρα¬ 
στηριότητα. 

4. Διαδικασία αξιολόγησης. Η Επιτροπή Αξιολόγησης, 
βασιζόμενη στον υπηρεσιακό φάκελλοτου εργαζομένου, 
στις ετήσιες αξιολογήσεις και σε προσωπική συνέντευξη 
με τον εργαζόμενο, καταθέτει πλήρως τεκμηριωμένη 
πρόταση στο Δ.Σ. του Φορέα για την τελική αξιολόγηση. 
Κάθε υπάλληλος που αξιολογείται έχει το δικαίωμα υπο¬ 
βολής ενστάσεως ενώπιον του Δ.Σ., κατ’ ανάλογη εφαρ¬ 
μογή του Π.Δ. 318/1992. 

Αν κατά την αξιολόγηση υπάλληλος κριθεί ακατάλλη¬ 
λος, ύστερα από σχετική διαδικασία ελέγχου, λόγω πα¬ 
ραβίασης των αρχών λειτουργίας του προγράμματος και 
του φορέα ή λόγω άλλου εξαιρετικά σοβαρού λόγου, το 
Δ.Σ. του Ο.ΚΑ.ΝΑ. ή του αντιστοίχου ΠΕ.Σ.Υ. (κατόπιν ει¬ 
σήγησης του Συμβουλίου Διοίκησης του αντίστοιχου Ψυ¬ 
χιατρικού Νοσοκομείου) καταγγέλλει υποχρεωτικά τη 
σύμβαση. Η σχέση εργασίας λύεται από την ημέρα κοινο¬ 
ποίησης της έγγραφης καταγγελίας. 

5. Οι αναφερόμενες επιτροπές και η ακολουθούμενη 
διαδικασία αξιολόγησης ισχύουν και για το προσωπικό 
που ήδη υπηρετεί με σύμβαση εργασίας ιδιωτικού δικαί¬ 
ου αορίστου χρόνου στους παραπάνω φορείς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2002 

οι ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΓΕΙΑΣ ΚΑΙ ΠΡΟΝΟΙΑΣ 

ΣΤΑΥΡΟΣ ΜΠΕΝΟΣ ΕΛΠΙΔΑ ΤΣΟΥΡΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θ 1.0Γ 
Θ-ΓΠ3Μ: \Λ/θ0ΐΤΙ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυπο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ΘυιΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































